и присносу́щный, и́же ѿ не су́щихъ въ бытіѐ вся̂ приведы́й, и́же во свѣ́тѣ живы́й непристу́пнѣмъ, и престо́лъ имѣ́яй нб҃о, зе́млю же подно́жіе:и́же мѡѷсе́ови повелѣ́ніе да́вый и начерта̂нія, веселеи́лу же дх҃ъ прему́дрости вложи́вый:и удовли́въ ѝхъ къ соверше́нію свидѣ́нія ски́ніи, въ не́йже служє́нія ѡправда́нія бя́ху и́стины ѡ́бразы и предначерта̂нія:и́же соломѡ́ну широту̀ и простра́нство се́рдца дарова́вый, и тѣ́мъ дре́вній хра́мъ возста́вивый:ст҃ы̂мъ же всехва̂льнымъ апс̑лѡмъ, въ ду́сѣ слу́жбу, и ски́ніи и́стинныя ѡбнови́вый бл҃года́ть:и тѣ́ми ст҃ы̂я твоя̂ цр҃кви, и же́ртвенники твоя̂, гдс̑и си́лъ, во все́й землѝ насади́вый, во є́же приноси́тися тебѣ̀ сщ҃є́ннымъ и безкрѡ́внымъ же́ртвамъ:и́же и сему̀ хра́му ны́нѣ бл҃говоли́лъ єсѝ во и́мя созда́тися ст҃а́гѡ, и́мр̑къ, ко сла́вѣ твое́й, и єдиноро́днагѡ твоегѡ̀ сн҃а, и всест҃а́гѡ твоегѡ̀ дх҃а:са́мъ безсме́ртне и великодарови́тый цр҃ю̀, помянѝ щедрѡ́ты твоя̂ и млс̑ти твоя̀, я́кѡ ѿ вѣ́ка су́ть:и да не возгнуша́ешися на́съ, мно́жествомъ ѡскверне́нныхъ грѣхѡ́въ, нижѐ да разруши́ши завѣ́та твоегѡ̀ на́шея ра́ди нечистоты̀:но пре́зри и ны́нѣ прегрѣшє́нія на̂ша, и укрѣпѝ на́съ, и удовлѝ бл҃года́тію и прише́ствіемъ животворя́щагѡ и ст҃а́гѡ твоегѡ̀ дх҃а, соверши́ти безъ̑ ѡсужде́нія ѡбновле́ніе хра́ма сегѡ̀, и и́же въ не́мъ же́ртвенника сотвори́ти ѡсщ҃е́ніе:да и на се́мъ бл҃гослови́мъ тя̀ ѱалмы̀ и пѣ́сньми, и та́йнымита́йнамислу́жбами, и твоѐ бл҃гоутро́біе вы́ну велича́емъ